gl en it gl gl gl gl gl es gl gl gl gl gl gl gl gl gl gl pt gl es gl es es gl es es gl en pt es en
Conde destaca a contribución do Programa Ignicia ao cambio de cultura na transferencia de coñecemento ao mercado - RNASA-IMEDIR
Abr 1, 2019 | Eventos | 0 Comentarios
O conselleiro de Economía, Emprego e Industria, Francisco Conde, participou hoxe en Santiago de Compostela nun encontro sobre esta iniciativa na que están a participar un total de 16 proxectos que achegan solucións que dan resposta ás necesidades tecnolóxicas das empresas galegas
Este programa, que conta coa colaboración da Fundación Barrié, aposta polo coñecemento permitindo a captación e retención de talento e dando novas oportunidades aos investigadores
O conselleiro de Economía, Emprego e Industria, Francisco Conde, destacou en Santiago de Compostela, durante un encontro sobre o programa Ignicia, a contribución desta iniciativa pioneira da Xunta ao cambio de cultura na transferencia de coñecemento ao mercado.
Conde explicou que Ignicia está apoiando 16 proxectos innovadores e disruptivos das Universidades e centros de coñecemento da Comunidade, que están permitindo xerar novas ideas e solucións para adiantarse ás necesidades tecnolóxicas da industria e das empresas galegas, sobre todo no eido da biotecnoloxía e das TIC.
O programa enmárcase na aposta polo coñecemento da Xunta, apoiando a captación e retención de talento, ofrecendo unha nova oportunidade para que os investigadores galegos poidan desenvolver solucións tecnolóxicas para a Industria 4.0 e para os sectores produtivos e estratéxicos da Comunidade.
Ignicia conta coa colaboración da Fundación Barrié e ten como principal obxectivo o apoio á investigación científica realizada en Galicia dándolle visibilidade e facilidades para chegar a mercado. O programa ofrece aos proxectos seleccionados unha vía de maduración e outra de financiamento para a súa consolidación. Búscase facilitar a transferencia de resultados dese traballo investigador ao mercado realizando unha detección temperá dos proxectos con potencial innovador, contribuíndo así á rendibilidade económica e social do investimento público en investigación.
Destacan, entre outras, a iniciativa Alén Space, a primeira spin-off creado no marco deste programa e que foi elixida entre as 70 mellores startups de España, ademais de gañar os Premios TIC Galicia 2019.
Axencia Galega de Innovación
Ver noticia en Código Cero
Ver noticia en el Correo Gallego
Inteligencia Artificial: aquellos locos de finales de los ochenta 31/05/2021
Carlos Fernández Lozano, nuevo editor académico de la revista PeerJ-Computer Science 07/05/2021
Entrevista a Alejandro Pazos en Nós Diario 05/05/2021
Debate “Big Data e Inteligencia Artificial: ¿Son mis datos el nuevo petróleo?” 29/04/2021
Alejandro Pazos Sierra en RNE 28/04/2021
We use cookies to ensure that we give you the best experience on our website. If you continue to use this site we will assume that you are happy with it.Ok